turjo4nis/wikipedia-bn-dump-20250701 huggingface dataset:
হাসলার

হাসলার  মার্কিন যুক্তরাষ্ট্রের ল্যারি ফ্লিন্ট কর্তৃক প্রকাশিত একটি মাসিক অশ্লীল পত্রিকা বা ম্যাগাজিন। ১৯৭৪ সালে প্রবর্তিত, এটি হাসলার নিউজলেটার থেকে এক ধাপ এগিয়ে, যা মূলত সেই সময়ে তার স্ট্রিপ ক্লাব ব্যবসায়ের জন্য সস্তা বিজ্ঞাপন হিসাবে ধারণা করা হয়েছিল। ১৯৮০-এর দশকের শুরুর দিকে ম্যাগাজিনটি নড়বড়ে অবস্থা থেকে শুরু করে প্রায় ৩ মিলিয়ন কপি পর্যন্ত ছড়িয়ে পড়ে। এটি তখন থেকে প্রায় ৫০০,০০০ এ নেমে এসেছে। এটি মহিলাদের যৌনাঙ্গ সুস্পষ্টভাবে দেখায়, প্লেবয়ের মতো তুলনামূলক শালীন প্রকাশনাগুলির বিপরীতে এটি প্রথম মার্কিন ম্যাগাজিন হয়ে উঠেছে। 

প্লেবয় এবং পেন্টহাউসের মতো সুপরিচিত প্রতিযোগীদের তুলনায় আজকে হাসলারকে আরও সুস্পষ্ট (এবং আরও আত্ম-সচেতনভাবে নিম্নবর্ণ ) বিবেচনা করা হয়। এটা প্রায়শই হার্ডকোর থিম যেমন সেক্স খেলনার ব্যবহার, অনুপ্রবেশ যৌনসঙ্গম, মুখমৈথুন এবং দলগত যৌনকর্ম চিত্রিত করে।

প্রতিষ্ঠা 
ব্যবসাটি প্রথম সিনসিনাটিতে শুরু হয়েছিল। এখানে, ল্যারি ফ্লিন্ট এবং তার ভাই জিমি ফ্লিন্ট ১৯৬৯ সালে একটি স্টোর খোলেন। জিমি সিনসিনাটিতে ক্লাবের জন্য অর্থ প্রদানের জন্য $ ৫,০০০ ডলার চেক লিখেছিলেন এবং ১৯৭৪ সালের জুলাই মাসে তিনি ম্যাগাজিনের ভলিউম ১ নাম্বার ১ -এর জন্য মাস্টহেডে তালিকাভুক্ত হন। যাইহোক, ল্যারি ২০০৯ সালে তার ভাইকে বরখাস্ত করেছিলেন এবং তারপর থেকে তিনি জিমি ফ্লিন্টের সেক্সি গিফ্টস স্ট্যান্ডকে নিজের ব্যবসা হিসাবে গড়ে তোলেন। হাসলার ম্যাগাজিনের একজন প্রবীণ সদস্য এই সম্পর্কের বর্ণনা দিয়ে বলেছেন, "ল্যারি হলো কেবল দেখানোর জন্য এবং জিমি এটিকে চালিয়ে নিয়ে যায়"।

প্রকাশক 

হাসলার আনুষ্ঠানিকভাবে ল্যারি ফ্লিন্ট পাবলিকেশনস কর্তৃক প্রকাশিত হয় যা পর্নোগ্রাফিক চলচ্চিত্রও তৈরি করে।

অন্যান্য উদ্যোগ

সম্পর্কিত পত্রিকা 
ল্যারি ফ্লিন্ট পাবলিকেশনস এমন আরও কয়েকটি ম্যাগাজিন প্রকাশ করে হাসলার  ব্র্যান্ড ব্যবহার করে : 

 হাসলার'স ট্যাবু, যৌন ফেটিসিজম উপাদান, যেমন বন্ডেজ এবং যৌন উত্তেজক প্রস্রাবের মত বিকৃত যৌনাচার চিত্রিত করে। 
 বেয়ারলি লিগ্যাল, প্রাথমিকভাবে সফটকোর ম্যাগাজিন হিসাবে ১৮ - ২৩ এর মধ্যে মডেলদের ফোকাস করে 
 এশিয়ান ফিভার, এশিয়ান মডেলদে ফোকাস করে 
 হাসলার এক্সএক্সএক্স, আরও অধিক জেনেরিক হার্ডকোর প্রস্তাব করে। 
চিক, একটি উঁচুজাতের ভদ্রলোকের ম্যাগাজিন, যা দৈনন্দিন জীবনধারার নিবন্ধগুলির সাথে নগ্নতাযুক্ত।

ওয়েবসাইট 
১৯৯৫ সালে, সংস্থাটি হাসলার ডট কম চালু করে।  ল্যারি ফ্লিন্ট প্রোডাকশনস, হাসলার ডট কম এবং বিভিন্ন সাইট পরিচালনা করে, যেখানে এটি তার পত্রিকাগুলির সামগ্রীর মতো ছবি এবং ভিডিও বিক্রি করে। ২০১০ সালের অক্টোবরে অপারেশন পেব্যাক -এর অংশ হিসাবে অ্যানোনিমাস কর্তৃক সাইটটিকে টার্গেট করা হয়েছিল

ইরোটিক চলচ্চিত্র পুরস্কার 
পর্নোগ্রাফির স্বর্ণযুগের সময় এবং চলচ্চিত্রের ব্যবসায়ে যাওয়ার আগে হাসলার হ'ল দু'টি ম্যাগাজিনের মধ্যে একটি ছিল যারা প্রাপ্তবয়স্কদের যৌন চলচ্চিত্রের জন্য পুরস্কার ঘোষণা করেছিল, অন্যটি অ্যাডাম ফিল্ম ওয়ার্ল্ড। যেগুলো ১৯৮০-এর দশকের শেষদিকে বন্ধ হয়ে গিয়েছিল। 

পুরস্কারগুলি প্রকাশনাতে মুদ্রিত ফ্যান ব্যালটের ভিত্তিতে ছিল। তৃতীয় বার্ষিক পুরস্কার ঘোষণার সময় ম্যাগাজিনটি বলেছিল, "হাসলারের  ইরোটিক-চলচ্চিত্র পুরস্কারগুলি ইরোটিক-চলচ্চিত্র শিল্পে শ্রেষ্ঠত্বের প্রতিদান।"

আরও দেখুন 

 পুরুষদের ম্যাগাজিনগুলির তালিকা 
 পর্নোগ্রাফিক পত্রিকাগুলির তালিকা

মন্তব্য

তথ্যসূত্র

বহিঃসংযোগ 

 
১৯৭৪-এ প্রতিষ্ঠিত ম্যাগাজিন
মার্কিন পর্নোগ্রাফিক ম্যাগাজিন
পর্নোগ্রাফিক পুরুষদের ম্যাগাজিন
যৌন বিপ্লব
মার্কিন যুক্তরাষ্ট্রের পুরুষদের ম্যাগাজিন
মার্কিন যুক্তরাষ্ট্রের মাসিক ম্যাগাজিন
মার্কিন পর্নোগ্রাফিক চলচ্চিত্র স্টুডিও
লস অ্যাঞ্জেলেসে পর্নোগ্রাফি
নাভা নাতেশ

নাভা নাতেশ একজন ভারতীয় মডেল এবং অভিনেত্রী, যিনি মূলত কন্নড় ও তেলুগু ছবিতে অভিনয় করেন। তিনি ২০১৯ সালে বাণিজ্যিকভাবে সফল চলচ্চিত্র আইস্মার্ট শঙ্করে অভিনয় করেন।

প্রাথমিক জীবন ও কর্মজীবন
নাভা তাঁর নিজ শহর শ্রীংগিরির বিদ্যালয়ে লেখাপড়া করেন। তারপরে তিনি কর্ণাটকের উদুপি জেলার এনএমএএম ইনস্টিটিউট অফ টেকনোলজি থেকে তথ্য বিজ্ঞান বিষয়ে স্নাতক হিসাবে বি.ই ডিগ্রি লাভ করেন। তিনি কলেজের দিনগুলিতে মডেলিং শুরু করেন জাতীয় পুরস্কার বিজয়ী পরিচালক প্রকাশ বেলাওয়াদীর অধীনে নাটকে অভিনয়ের পাশাপাশি। তিনি ভারতনাট্যমে সংক্ষিপ্ত সময়ের জন্য প্রশিক্ষণ নিয়েছিলেন এবং বিদ্যালয় ও কলেজের দিনগুলিতে একাধিক প্রতিযোগিতায় নৃত্য পরিকল্পনা (কোরিওগ্রাফ) এবং নৃত্য  করেন। তিনি ২৩ বছর বয়সে ২০১৫ সালে চলচ্চিত্রে কর্মজীবন শুরু করার আগে ২ বছর ম্যাঙ্গালোরে ইনফোসিস সংস্থায় কাজ করেন। তিনি একজন চিত্রশিল্পীও এবং বিদ্যালয়ে অধ্যায়ন চলাকালে তিনি অনেকগুলি রাজ্য পর্যায়ের প্রতিযোগিতায় জয়ী হন।

কর্মজীবন

চলচ্চিত্রের তালিকা

পুরস্কার ও মনোনয়ন

তথ্যসূত্র

বহিঃসংযোগ
 
 

বেঙ্গালুরুর অভিনেত্রী
কন্নড় চলচ্চিত্র অভিনেত্রী
তেলুগু চলচ্চিত্র অভিনেত্রী
২১শ শতাব্দীর ভারতীয় অভিনেত্রী
১৯৯৫-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
কন্নড় অভিনেত্রী
ডাব্লিউডাব্লিউই ইভোলুশন

ডাব্লিউডাব্লিউই ইভোলুশন শুধুমাত্র নারীদের অংশগ্রহণে আয়োজিত একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন, এনএক্সটি এবং এনএক্সটি ইউকের জন্য প্রযোজনা করেছিল। এই অনুষ্ঠানটি ২০১৮ সালের ২৮শে অক্টোবর তারিখে মার্কিন যুক্তরাষ্ট্রে নিউ ইয়র্কের ইউনিয়নডেলের নাসাউ কলোসিয়ামে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি ডাব্লিউডাব্লিউইর ইতিহাসে সর্বপ্রথম শুধুমাত্র নারীদের জন্য আয়োজিত প্রতি-দর্শনে-পরিশোধ ছিল।

প্রাক-প্রদর্শনে একটি সহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানে ডাব্লিউডাব্লিউইতে নারীদের জন্য বিদ্যমান চারটি চ্যাম্পিয়নশিপের ম্যাচ আয়োজিত হয়েছে। এই অনুষ্ঠানে মে ইয়াং ক্লাসিকের ফাইনাল অনুষ্ঠিত হয়েছে। এই অনুষ্ঠানের সর্বশেষ শেষ ম্যাচে রোন্ডা রাউজি ডাব্লিউডাব্লিউই র নারী চ্যাম্পিয়নশিপ ম্যাচে নিকি বেলাকে সাবমিশনের মাধ্যমে হারিয়েছে। অন্যান্য শীর্ষস্থানীয় ম্যাচে, বেকি লিঞ্চ ডাব্লিউডাব্লিউই স্ম্যাকডাউন নারী চ্যাম্পিয়নশিপের জন্য আয়োজিত লাস্ট ম্যান স্ট্যান্ডিং ম্যাচে শার্লট ফ্লেয়ারকে, শেনা বেজলার এনএক্সটি নারী চ্যাম্পিয়নশিপ ম্যাচে কাইরি সেইনকে হারিয়েছে। অন্যদিকে, টনি স্টর্ম ইও শিরাইকে হারানোর মাধ্যমে ২০১৮ সালের মে ইয়াং ক্লাসিক জয়লাভ করেছেন।

ফলাফল

তথ্যসূত্র

বহিঃসংযোগ

২০১৮-এ ডাব্লিউডাব্লিউই নেটওয়ার্কের অনুষ্ঠান
২০১৮-এ ডাব্লিউডাব্লিউই প্রতি-দর্শনে-পরিশোধ অনুষ্ঠান
অক্টোবর ২০১৮-এ মার্কিন যুক্তরাষ্ট্রে ঘটনা
২০১৮-এ লং আইল্যান্ড
লং আইল্যান্ডে ঘটনা
ইউনিয়নডেলে পেশাদার কুস্তি
নারীদের পেশাদার কুস্তি অনুষ্ঠান
শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার - তামিল

ফিল্মফেয়ার পুরস্কার দক্ষিণে সেরা সহ-অভিনেত্রীর জন্য পুরস্কার - তামিল দেওয়া হয় ২০০২ সালে থেকে।

বিজয়ী

তথ্যসূত্র

বহিঃসংযোগ
৫২তম বার্ষিক পুরস্কার

পার্শ্ব অভিনেত্রী
ডেনিস গ্যামসি

ডেনিস গ্যামসি (; জন্ম: ১৭ ফেব্রুয়ারি, ১৯৪০) নাটালের গ্ল্যানউড এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৭০ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ উইকেট-রক্ষক-ব্যাটসম্যান হিসেবে খেলতেন। ডানহাতে ব্যাটিংয়ে পারদর্শী ছিলেন তিনি।

প্রথম-শ্রেণীর ক্রিকেট 
১৯৫৮-৫৯ মৌসুম থেকে ১৯৭২-৭৩ মৌসুম পর্যন্ত ডেনিস গ্যামসি’র প্রথম-শ্রেণীর খেলোয়াড়ী জীবন চলমান ছিল। সবটুকু সময়ই নাটাল দলের পক্ষে খেলেছিলেন।

দূর্ভাগ্যজনকভাবে ডেনিস গ্যামসি’র দক্ষিণ আফ্রিকা দলে অংশগ্রহণ শুভ হয়নি। অংশগ্রহণের পরপরই দক্ষিণ আফ্রিকা দল আন্তর্জাতিক পর্যায়ে নিষেধাজ্ঞার কবলে পড়ে। চমৎকার উইকেট-রক্ষক হিসেবে আবির্ভূত হয়েছিলেন। ১৯ বছর বয়সে প্রথম-শ্রেণীর ক্রিকেটে তার অভিষেক ঘটে। অভিষেক খেলায় আট ক্যাচ ও একটি স্ট্যাম্পিং করেছিলেন। এর পরপরই নিজেকে নাটালের প্রথম পছন্দের উইকেট-রক্ষক হিসেবে পরিচিতি ঘটান।

আন্তর্জাতিক ক্রিকেট 
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডেনিস গ্যামসি। ২২ জানুয়ারি, ১৯৭০ তারিখে কেপ টাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ৫ ফেব্রুয়ারি, ১৯৭০ তারিখে ডারবানে একই দলের বিপক্ষে সর্বশেষ টেস্টে অংশ নেন তিনি।

খেলার সংখ্যা কম থাকায় আন্তর্জাতিক অঙ্গনে তার অংশগ্রহণ কম ছিল। এছাড়াও, ডেনিস লিন্ডসে’র উপস্থিতি থাকা সত্ত্বেও ১৯৬৫ সালে দক্ষিণ আফ্রিকা দলের সাথে ইংল্যান্ড গমনের সুযোগ পান। অবশেষে, ১৯৬৯-৭০ মৌসুমে বিল লরি’র নেতৃত্বাধীন অস্ট্রেলিয়ার বিপক্ষে সিরিজের প্রথম দুই টেস্ট খেলেন। তবে, ডেনিস লিন্ডসেকে অগ্রাধিকার দেয়ায় তাকে এ স্থান ত্যাগ করতে হয়।

পরবর্তী তিন মৌসুম কয়েকটি খেলায় অংশ নিয়েছিলেন। এরপর, তিনি খেলার জগৎকে বিদেয় জানান। বর্ণবাদের বিপক্ষে অবস্থান নেন ও জোড়ালো ভূমিকা রাখেন।

অবসর 
১৯৭০ সালে প্রথমদিকে দক্ষিণ আফ্রিকান ক্রিকেটারদের অন্যতম হিসেবে মিশ্র ক্রীড়া আয়োজনের স্বপক্ষে জোড়ালো ভূমিকা পালন করেছিলেন। এর অল্প কিছুদিন পর দক্ষিণ আফ্রিকা ক্রিকেট ক্লাব গঠন করেন। এ ক্লাবটি দক্ষিণ আফ্রিকার অন্যতম প্রথম মিশ্র বর্ণ নিয়ে গঠিত দল।

তথ্যসূত্র

আরও দেখুন 
 গডফ্রে ক্রিপস
 গ্রাহাম শ্যাভলিয়ের
 ফ্রি স্টেট ক্রিকেট দল
 দক্ষিণ আফ্রিকান টেস্ট ক্রিকেটারদের তালিকা

বহিঃসংযোগ 
 
 

১৯৪০-এ জন্ম
জীবিত ব্যক্তি
ইহুদি ক্রিকেটার
ইহুদি দক্ষিণ আফ্রিকান ক্রীড়াবিদ
কোয়াজুলু-নাটালের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
সাউথ আফ্রিকান ইউনিভার্সিটিজের ক্রিকেটার
ইন্টারন্যাশনাল ক্যাভেলিয়ার্সের ক্রিকেটার
উইকেট-রক্ষক
গোলাঘর

গোলাঘর বা খারঘর(ইংরেজী ভাষা:Golaghar or Kharghar)  হচ্ছে শিবসাগর শহরের ভিতর থাকা অন্যান্য পুরানো কীর্তিচিহ্নসমূহের ভিতর একটা উল্লেখযোগ্য ইটার ঘর। এখানে রাজবাড়ির গোলা-বারুদ,  অস্ত্র-শস্ত্র, বন্দুক-বরটোপ ইত্যাদি মজুত করে রাখা হত। স্বর্গদেও চক্রধ্বজ সিংহের (১৬৬৩-১৬৬৯) রাজত্বকালে এই ঘরটি নির্মাণ করা হয়েছিল। এই খারঘরটি এখনও অক্ষত অবস্থাতেই আছে।

গোলাঘর আসামে অবস্থিত জাতীয় গুরুত্বপূর্ণ স্মৃতিচিহ্নসমূহের ভিতর অন্যতম। ভারত সরকারের পুরাতাত্ত্বিক বিভাগ এর দেখাশুনা করে।

গঠন
স্থাপত্য অনুসারে গোলাঘর আয়তাকার ছোট ঘর। পোড়ামাটির ইট দ্বারা নির্মিত গোলাঘরের চাল দুতরফা। গোলাঘরের দৈর্ঘ্য ২২.৮ মিটার এবং প্ৰস্থ ১১.৭ মিটার। বেড়ার প্ৰস্থ ২.১৫ মিটার। এখানে বাতাস চলাচলের জন্য বহু ঘূর্ণনশীল বড়ো বর্গাকার ফুটো আছে।

আরও দেখুন
 রংঘর

তথ্যসূত্র

আহোম রাজ্য
শিবসাগর জেলার পর্যটনস্থল
সরণ্য পোনবণ্ণন

সরণ্য পোনবণ্ণন (জন্ম:২৬ এপ্রিল ১৯৭০) যিনি শীলা ক্রিস্টিনা রাজ হিসাবে জন্মগ্রহণ করেছিলেন, দক্ষিণ ভারতের জনপ্রিয় চলচ্চিত্র অভিনেত্রী যিনি মূলত তামিল, তেলুগু, মালায়ালাম ভাষার চলচ্চিত্র এবং কয়েকটি কন্নড় ভাষার ছবিতে উপস্থিত হয়েছেন। সারাণ্য মণি রত্নমের নায়কান (১৯৮৭) তে মুখ্য ভূমিকায় আত্মপ্রকাশ করেছিলেন এবং ১৯৮৭-১৯৯৬ সাল পর্যন্ত প্রধান চরিত্রে অভিনয় করেছিলেন। আট বছরের বিরতির পরে তিনি একটি চরিত্র অভিনেত্রী হিসেবে চলচ্চিত্রে ফিরে আসেন উদাহরণস্বরূপ "নায়কের মা" চরিত্রে/বিশেষ অতিথি হয়ে, তিনি এরপর থেকে আর মুখ্য ভূমিকায় অভিনয় করেননি।

কর্মজীবন

১৯৮৭-১৯৯৬ 
পোনবণ্ণন তামিল চলচ্চিত্রের মহানায়ক কমল হাসনের সঙ্গে অভিনয় করার সুযোগ পান মণি রত্নম পরিচালিত নায়কান (১৯৮৭) চলচ্চিত্রতে। তার অভিনীত প্রথম তেলুগু চলচ্চিত্র ছিলো নীরজন্ম, এটি ১৯৮৮ সালে মুক্তি পায়। মামুট্টির সঙ্গে তিনি একটি মালয়ালম চলচ্চিত্রে অভিনয় করার সুযোগ পান, ওটি ১৯৮৯ সালে মুক্তি পায় এবং ওটির নাম ছিলো অর্থম। ১৯৯৬ সালে তিনি চলচ্চিত্র থেকে দূরে সরে যাওয়ার আগে কন্নড় চলচ্চিত্র আপ্পাজিতে অভিনয় করেন, এবং এটিই ছিলো তার অভিনীত প্রথম কন্নড় চলচ্চিত্র।

টেলিভিশনে কাজ
১৯৯৫ সালে বিয়ের পর সারাণ্য অভিনয় ছেড়ে দেন। তিনি সান টিভি (তামিল) চ্যানেলে নাটকে অভিনয় জীবন শুরু করে দেন। মুগাংগাল ছিলো তার অভিনীত একটি গুরুত্বপূর্ণ নাটক।

চলচ্চিত্র জগতে ফিরে আসা
২০০৩ সালে মুক্তিপ্রাপ্ত তামিল চলচ্চিত্র আলাই-এর মাধ্যমে পোনবণ্ণন আবার চলচ্চিত্রে কাজ করা শুরু করেন, তবে এবার নায়িকা হিসেবে নয়, নায়কের মা হিসেবে, তিনি সিলামবারাসানের মা চরিত্রে অভিনয় করেন, চলচ্চিত্রটিতে তার স্বামী চরিত্রে রঘুবরণ অভিনয় করেছিলেন। ২০০০-এর দশকের মাঝখান দিক পর্যন্ত চলচ্চিত্রে পোনবণ্ণন সহ-অভিনেত্রী হিসেবে কাজ করেন, যেমনঃ রাম, তাবামাই তাবামিরুন্দু এবং এম মাগান।

২০১০ সালের চলচ্চিত্র তেনমের্কু পারুভাকাত্রু'র জন্য পোনবণ্ণন শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) জেতেন, তিনি চলচ্চিত্রটিতে বীরাইয়া নামের এক বিধবা নারীর চরিত্রে অভিনয় করেছিলেন।

২০১৬ সালের চলচ্চিত্র আচামিনন্দ্রিতে তিনি খল ভূমিকায় ছিলেন।

ব্যক্তিগত জীবন 
পোনবণ্ণনের বাবা এ বি রাজ ছিলেন মালয়ালম চলচ্চিত্র পরিচালক, যিনি ৭৫টি মালয়ালম চলচ্চিত্র পরিচালনা করেছিলেন। অভিনেতা-পরিচালক পোনবণ্ণনের সঙ্গে বিবাহবন্ধনে আবদ্ধ হন সারণ্য ১৯৯৫ সালে এবং তখন থেকেই তার নামের শেষে তার পোনবণ্ণন শব্দটি যুক্ত, পোনবণ্ণন দুই মেয়ে রয়েছে।

তথ্যসূত্র

বহিঃসংযোগ
 

১৯৭০-এ জন্ম
জীবিত ব্যক্তি
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
কেরলের অভিনেত্রী
ভারতীয় চলচ্চিত্র অভিনেত্রী
কন্নড় চলচ্চিত্র অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
মালয়ালম চলচ্চিত্র অভিনেত্রী
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ চরিত্রাভিনেত্রী বিভাগে তামিলনাড়ু রাজ্য চলচ্চিত্র পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
তামিলনাড়ু রাজ্য চলচ্চিত্র পুরস্কার বিজয়ী
তামিল টেলিভিশনের অভিনেত্রী
আলেপ্পির অভিনেত্রী
দিবর দীঘি

দিবর দিঘী বা দিবরের দীঘি নওগাঁ জেলা পত্নীতলা উপজেলার দিবর ইউনিয়নের নওগাঁ-সাপাহার রাস্তার উত্তর পার্শ্বে ২কি:মি: দূরে অবস্থিত একটি প্রাচীন ঐতিহাসিক দীঘি। দিঘীটির জলাশয়ের প্রায় ৬০ বিঘা বা ১৯ একর বা ০.০৮ বর্গকিমিঃ জমির উপরে অবস্থিত

ইতিহাস 
এই দীঘিটি পাল সাম্রাজ্যের সময় খনন করা হয়। কৈবর্ত রাজা  দিব্য বা দিব্যক পাল রাজা দ্বিতীয় মহীপালকে পরাজিত করে পাল সিংহাসনে আরোহন করেন। এই দীঘিটি তার স্মৃতি বহন করে।

দীঘিটির মাঝে একটি স্তম্ভ আছে। তবে স্তম্ভ নির্মাণের সঠিক ইতিহাস জানা যায় না। তবে প্রত্নতত্ত্ববিদ স্যার আলেকজান্ডার কনিংহামের মতে, মৌর্যদের পতনের পরে এ ধরনের কোনো পাথরের তৈরি কোন কাজ বাংলার অঞ্চলে আর করা হয়নি। সেই ভিত্তিতে প্রত্নতত্ত্ববিদ আবুল কালাম জাকারিয়ার মতে, দিঘীর স্তম্ভটি খ্রিস্টপূর্ব তৃতীয় শতকে নির্মিত হতে পারে।

কথিত আছে, দিবর দীঘি এক রাতের মধ্যেই খনন করা হয়।

বর্ণনা 
দিবর দীঘি পত্নীতলা উপজেলার ঐতিহ্যবাহী দীঘি। এ দিঘী স্থানীয় জনগনের কাছে কর্মকারের জলাশয়ের নামে পরিচিত। দিঘীটির জলাশয়ের আয়তন প্রায় ৬০ বিঘা জমির উপরে অবস্থিত। দিবর দিঘীর মধ্যে স্থানে অবস্থিত দিব্যক জয়স্থম্ভ।  দিবর দিঘীর মধ্যে অবস্থিত আটকোণ বিশিষ্ট গ্রানাইট পাথরের এতবড় স্থম্ভ বাংলাদেশে বিরল। এই স্থম্ভের উচ্চতা ৩১ ফুট আট ইঞ্চি। পরিদর্শনের সময়ে মাপ অনুযায়ী পানি নিচের অংশ ৬ ফুট ৩ ইঞ্চি এবং পানির উপরের অংশ ২৫ ফুট ৫ ইঞ্চি। এর ব্যাস ১০ ফুট ৪ ইঞ্চি ; প্রতিটি কোণের পরিধি ১ ফুট ৩.৫ ইঞ্চি। এই স্থম্ভের কোন লিপি নেই। স্থম্ভের উপরিভাগ খাঁজ কাটা অলঙ্করণ দ্বারা সুশোভিত।

তফসিল: দিবর মৌজা, খতিয়ান নং-০১, দাগ নং-হাল ২৩১৪, জমির পরিমান: দিঘীর পাড় সহ ১৯.২৪ একর।

আরও দেখুন 
 দিবর স্তম্ভ
 কৈবর্ত বিদ্রোহ

তথ্যসূত্র 

বাংলাদেশের জলরাশি
নওগাঁ জেলার দর্শনীয় স্থান
বাংলাদেশের জলাভূমি
ভারতে বিদ্রোহ
মধ্যযুগীয় ভারত
বাংলার ইতিহাস
পাল সাম্রাজ্য
নওগাঁ জেলা
ঐতিহাসিক চিত্র

ঐতিহাসিক চিত্র হল একটি সামরিক পত্রিকা যা ইতিহাস বিষয়ক এবং প্রথম বাংলা সাময়িক পত্রিকা। এর উদ্ভব হয়েছে স্থানীয় তথ্যসমূহ সংগ্রহ করার মাধ্যমে দেশের ইতিহাস রচনার জাতীয়তাবাদী প্রেরণা থেকেই। ১৮৯৯ সালের জানুয়ারি মাসে অক্ষয়কুমার মৈত্রেয় এই সাময়িক পত্রিকা শুরু করেন। এই পত্রিকার প্রথম সংখ্যা ছিল রবীন্দ্রনাথ ঠাকুরের লেখা যা বেড় হয়েছিল ‘ভূমিকা’সহ । ‘ঐতিহাসিক চিত্র’ শীর্ষক নিবন্ধের মাধ্যমে কবি পত্রিকাটিকে আশীর্বাদ জানান এবং আশা ব্যক্ত করেন যে, আমাদের নিজস্ব ইতিহাস সংগ্রহের এ প্রচেষ্টা দেশের জনগণের মানসিক স্থবিরতা দূর করতে অনেকটা সাহায্য করবে।

অক্ষয়কুমার এ পত্রিকা প্রকাশ করেন রাজশাহী থেকে ত্রৈমাসিক হিসেবে । এর প্রচ্ছদ অঙ্কন করেন উপেন্দ্রকিশোর রায় চৌধুরী । চারটি সংখ্যা প্রকাশের পর এটি চালিয়ে যেতে পারেননি অক্ষয়কুমার । তারপর সম্পাদনার দায়িত্বভার গ্রহণ করেন আরেকজন ইতিহাসবিদ নিখিলনাথ রায় এবং এক বছরের জন্য মাসিক পত্রিকা হিসেবে এটি প্রকাশ করেন। এ পর্যায়ে কলকাতার মেটক্যাফ প্রেস এর প্রকাশনা চলিয়ে যেতে সাহায্য করতে এগিয়ে আসে। নিখিলনাথ তৃতীয় পর্যায় শুরু করেন বাংলা ১৩১৪ এর বৈশাখ মাসে (ইংরেজি - ১৯০৭) এবং বাংলা ১৩১৮ সনের চৈত্র মাস (ইংরেজি- ১৯১২) পর্যন্ত এর প্রকাশনা চালিয়ে যান। এরপর বন্ধ হয়ে যায় সাময়িক পত্রিকাটির প্রকাশ ।

এর জীবনকাল অতি ক্ষুদ্র হলেও ইতিহাসের বিভিন্ন তথ্য ও উপকরণ সংগ্রহ এবং সংরক্ষণকে উৎসাহিত করতে ঐতিহাসিক চিত্র গুরুত্বপূর্ণ অবদান রেখেছে।

তথ্যসূত্র 

বাংলাদেশের সংবাদপত্র
বাংলা ভাষার সংবাদপত্র
বাংলাদেশের বিলুপ্ত সংবাদপত্র
উমিচাঁদ

ওমিচাঁদ বা উমিচাঁদ (মৃত্যু ১৭৬৭) ভারতে বঙ্গ নবাবী আমলের এক আদি ব্যবসায়ী এবং যিনি নবাবের বিরুদ্ধে ষড়যন্ত্রের অন্যতম প্রধান হোতা ছিলেন এবং ১৭৫৭ সালে পলাশির যুদ্ধের আগে রবার্ট ক্লাইভের সাথে আলোচিত চুক্তির সাথে যুক্ত ছিলেন।

জীবনী 
উমিচাঁদ যে ষড়যন্ত্রে জড়িত থাকতে পেরেছিলেন তা এখনই উন্মোচন করা অসম্ভব তবে তার ক্যারিয়ার সম্পর্কে কিছু তথ্য বলা যেতে পারে। তিনি দীর্ঘদিন কলকাতায় (কলকাতা) বাসিন্দা ছিলেন, যেখানে তিনি ব্রিটিশ ইস্ট ইন্ডিয়া কোম্পানির জন্য বিনিয়োগের ব্যবস্থা করে এবং মুর্শিদাবাদে ইংরেজ এবং স্থানীয় আদালতের মধ্যস্থতাকারী হিসাবে কাজ করে একটি বৃহত ভাগ্য অর্জন করেছিলেন। পরবর্তী তারিখের মিঃ ওয়াটসের একটি চিঠিতে তিনি নবাবকে ( সিরাজ উদ্ দৌলা ) বলার উপস্থাপন করেছেন: “তিনি এই চল্লিশ বছর ইংরেজ সুরক্ষার অধীনে বাস করেছিলেন; ব্রাহ্মণের পায়ে স্পর্শ করে তিনি যে শপথ করেছিলেন, সেই চুক্তি ভঙ্গ করতে তিনি একবারও তাদের চিনতেন না; আর ইংল্যান্ডে যদি কারও বিরুদ্ধে মিথ্যা প্রমাণিত হতে পারে, তবে তাদের উপরে থুতু দেওয়া হয়েছিল এবং কখনও বিশ্বাস করা হয়নি। ”  ১৭৫৬ সালে ব্ল্যাক হোলের ট্র্যাজেডির পূর্বের লড়াইয়ের সাথে কলকাতার তাঁর মালিকানাধীন বেশ কয়েকটি বাড়ি উল্লেখ করা হয়েছে এবং সে সময়ে তিনি প্রচুর আর্থিক ক্ষতির সম্মুখীন হয়েছেন বলে রেকর্ডে রয়েছে। বিশ্বাসঘাতকতার অভিযোগে ইংরেজরা তাকে গ্রেপ্তার করেছিল, কিন্তু পরে পলাতকদের সহায়তা এবং মূল্যবান পরামর্শ দেওয়ার ক্ষেত্রে তিনি এগিয়ে ছিলেন।

তথ্যসূত্র 

১৭৬৭-এ মৃত্যু
কলকাতার ব্যক্তি
১৮শ শতাব্দীর ভারতীয় ব্যক্তি
দেবত্র

দেবত্র হল একটি জনপ্রিয় বাংলা চলচ্চিত্র যা পরিচালনা করেন হরিদাস ভট্টাচার্য। এই চলচ্চিত্রটি ৮ এপ্রিল ১৯৫৫ সালে শ্রীমতি পিকচার্স ব্যানারে মুক্তি পেয়েছিল এবং সংগীত পরিচালনা করেছেন কালীপদ সেন। এই চলচ্চিত্রটির মুখ্য চরিত্রে অভিনয় করেন কানন দেবী, উত্তম কুমার, শিপ্রা মিত্র, অহীন্দ্র চৌধুরী এবং অনুপ কুমার।

কাহিনী

শ্রেষ্ঠাংশে  
           
 উত্তম কুমার - অরুণ 
 কানন দেবী - অরুন্ধতী
 অহীন্দ্র চৌধুরী - মৃত্যুঞ্জয়
 গুরুদাস বন্দ্যোপাধ্যায় - আনন্দ
 শিপ্রা মিত্র - সরস্বতী
 অনুপ কুমার - সনত
 গঙ্গাপদ বোস - চন্দ্রনাথ
 জহর গাঙ্গুলি - সরস্বতীর ভাই
 সবিতা বোস - মীরা
 জহর রায় - হারু
 খগেন পাঠক - কবিরাজ
 স্বপ্ন চক্রবর্তী - ইলা
 কবিতা রায় - করুণা
 মনোরমা - দাশু'র মা
 ঋষি বন্দ্যোপাধ্যায় 
 সাধন সরকার  
 নবদ্বীপ হালদার  
 আশু বোস 
 গীতা সিং

তথ্যসূত্র

বহিঃসংযোগ
 

১৯৫৫-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ব্রিটিশ বোর্ড অব ফিল্ম ক্লাসিফিকেশন

দ্য ব্রিটিশ বোর্ড অব ফিল্ম ক্লাসিফিকেশন (সংক্ষেপে বিবিএফসি, পূর্বে ব্রিটিশ বোর্ড অব ফিল্ম সেন্সরস নামে পরিচিত ছিল) হল ১৯১২ সালে প্রতিষ্ঠিত একটি বেসরকারি সংস্থা। এটি যুক্তরাজ্যে মুক্তিপ্রাপ্ত প্রেক্ষাগৃহে প্রদর্শিত চলচ্চিত্র এবং ভিডিও কর্মের (যেমন টেলিভিশন অনুষ্ঠান, ট্রেইলার, বিজ্ঞাপন চিত্র, সরকারি তথ্য বা ক্যাম্পেইনিং সংবলিত চলচ্চিত্র, মেনু, অতিরিক্ত উপাদান ইত্যাদি) জাতীয় শ্রেণীকরণ ও বিবাচন করে থাকে। ভিডিও রেকর্ডিং আইন ১৯৮৪ অনুসারে এই সংস্থার ভিএইচএস, ডিভিডি, ব্লু-রে (ত্রিমাত্রিক ও চতুর্মাত্রিক ইউএইচডি ফরম্যাট সহ) সকল ভিডিও এবং কিছু ভিডিও গেমসের শ্রেণিকরণের সংবিধিবদ্ধ বাধ্যবাধকতা রয়েছে। বিবিএফসি যুক্তরাজ্যে বয়সের প্রেক্ষিতের মান নির্ধারণের পরিকল্পনা করেছিল, কিন্তু তার প্রয়োগের পূর্বেই বাতিল করে দেওয়া হয়।

ইতিহাস
ব্রিটিশ বোর্ড অব ফিল্ম ক্লাসিফিকেশন ১৯১২ সালে ব্রিটিশ বোর্ড অব ফিল্ম সেন্সরস নামে প্রতিষ্ঠিত হয়েছিল। চলচ্চিত্র শিল্পের সদস্যরা জাতীয় ও স্থানীয় সরকারের পরিবর্তে নিজেরাই বিবাচন নিয়ন্ত্রণের জন্য এটি প্রতিষ্ঠা করেছিল। এই বোর্ড গঠনের প্রণোদনা আসে ১৯১২ সালের অক্টোবর মাসে যুক্তরাজ্যে যিশুর জীবনী নিয়ে নির্মিত ফ্রম দ্য মেঞ্জার টু দ্য ক্রস চলচ্চিত্র মুক্তির পর। চলচ্চিত্রটি লন্ডনের কুইন্স হলে প্রদর্শিত হয়েছিল এবং ডেইলি মেইল থেকে ব্যাপক প্রচারণা লাভ করেছিল, যাতে বলা হয়েছিল, "চলচ্চিত্র নির্মাতাদের কি কোন ভয় নেই?" এবং মার্কিন চলচ্চিত্র প্রযোজকদের অর্থ উপার্জনের স্পৃহার উপর ক্ষুব্ধ আলোকপাত করে। চলচ্চিত্রটি দেখার জন্য আমন্ত্রিত পাদ্রীগণও এতে কিছুটা অবমাননাকর উপাদান খুঁজে পান, ফলে এই বিতর্কের কারণেই বিবিএফসি গঠিত হয়। ১৯১৩ সালের ১লা জানুয়ারি থেকে এটি তাদের কার্যক্রম শুরু করে।

তথ্যসূত্র

গ্রন্থপঞ্জি

বহিঃসংযোগ

 BBFC homepage
 Talking Pictures website: Article by Nigel Watson about film censorship issues accompanied by classroom activities for students

১৯১২-এ প্রতিষ্ঠিত সংস্থা
১৯১২-এ ইংল্যান্ডে প্রতিষ্ঠিত
ব্রিটিশ বোর্ড অব ফিল্ম ক্লাসিফিকেশন
বিনোদনের মান নির্ধারণকারী সংস্থা
যুক্তরাজ্যে টেলিভিশন
অরোরা ফিল্ম করপোরেশন

অরোরা ফিল্ম করপোরেশন হল ভারতের কলকাতা ভিত্তিক চলচ্চিত্র প্রযোজনা কোম্পানি। এই কোম্পানিটি মূলত বাংলা ভাষার চলচ্চিত্র নির্মাণের সাথে জড়িত। অরোরা প্রযোজিত ও পরিবেশিত একাধিক বাংলা ভাষার চলচ্চিত্র মাইলফলক অর্জন করেছে, তন্মধ্যে উল্লেখযোগ্য হল পথের পাঁচালী (১৯৫৫) ও অপরাজিত (১৯৫৬)।

ইতিহাস 
অনাদিনাথ বসু ১৯০৬ সালে অরোরা ফিল্ম করপোরেশন প্রতিষ্ঠা করেন। কোম্পানিটি সে সময়ে বাংলার বিভিন্ন স্থানে চলচ্চিত্র, জাদু ও নাটক দেখাতো। কোম্পানিটি কয়েকটি স্বল্পদৈর্ঘ্য নির্বাক চলচ্চিত্রও নির্মাণ করেছিল, সেগুলোতে নারী নৃত্যশিল্পীরা অভিনয় করেছিল এবং হস্ত-ক্যামেরা দিয়ে চিত্রধারণ করা হয়েছিল। এছাড়া কোম্পানিটি নিউজরিল তৈরি শুরু করে এবং বিদেশ থেকে চলচ্চিত্র আমদানি শুরু করে।

তথ্যসূত্র 

১৯০৬-এ প্রতিষ্ঠিত ভারতীয় কোম্পানি
১৯০৬-এ প্রতিষ্ঠিত গণমাধ্যম কোম্পানি
১৯৮২-এ বিলুপ্ত গণমাধ্যম কোম্পানি
১৯৮২-এ ভারতে বিলুপ্ত
কলকাতা ভিত্তিক চলচ্চিত্র প্রযোজনা কোম্পানি
ভারতের চলচ্চিত্র পরিবেশক
বাংলাদেশ গ্রুপ থিয়েটার ফেডারেশান

বাংলাদেশ গ্রুপ থিয়েটার ফেডারেশন দেশের মঞ্চ নাট্যদলগুলোর সম্মিলিত প্ল্যাটফর্ম। দেশের নাট্য সংগঠনগুলোর অভিভাবক সংগঠন এটি। দেশের নাট্য আন্দোলনকে বেগবান করার লক্ষে সংগঠনটির যাত্রা শুরু করে ১৯৮০ সালের ২৯ নভেম্বর। বাংলাদেশ গ্রুপ থিয়েটার ফেডারেশনের প্রধান কার্যালয় ঢাকা। তিন কমিটি ফেডারেশন কার্যক্রম পরিচালনা করে: সাধারণ কমিটি, কেন্দ্রীয় কমিটি এবং নির্বাহী কমিটি। সূচনা থেকে জনসাধারণের মধ্যে সাংস্কৃতিক সচেতনতা বিকাশ এবং থিয়েটার সংস্কৃতির বিকাশে এটি ভূমিকা পালন করছে। সাম্প্রদায়িক অনুভূতি ও জঙ্গিদের বিরুদ্ধে জনসাধারণের সচেতনতা জাগানোর জন্যও ফেডারেশন গুরুত্বপূর্ণ ভূমিকা পালন করেছে।

উদ্দেশ্য 

 থিয়েটার ব্যক্তিত্বের পেশাদারী স্বার্থ রক্ষার জন্য এবং তাদের জন্য সুযোগ তৈরি করতে;
 নাটক বিকাশ; আমলাতান্ত্রিক নিয়ন্ত্রণ থেকে মুক্ত নাটক;
 মৌলিক অধিকার লঙ্ঘন আইন বিরুদ্ধে পাবলিক মতামত জোরদার করা;
 দেশের বিভিন্ন অংশে স্থায়ী পর্যায়ে সক্রিয় পদক্ষেপ নেওয়ার জন্য;
 গ্রুপ থিয়েটারের মতাদর্শ পালনের জন্য;
 সামাজিক উদ্দেশ্য সঙ্গে নাটক অবহিত;
 নাটক সম্পর্কিত উপকরণ প্রকাশ করতে;
 একটি থিয়েটার যাদুঘর স্থাপন করা;
 জাতীয় ও আন্তর্জাতিক পর্যায়ে কর্মশালার ব্যবস্থা করা;
 জাতীয় নাট্য উৎসব পরিচালনা করা; এবং
 থিয়েটার সঙ্গে যুক্ত মানুষের জন্য কল্যাণ প্রোগ্রাম গ্রহণ।

তথ্যসূত্র

বহিঃসংযোগ 
 বাংলাপিডিয়ায় বাংলাদেশ গ্রুপ থিয়েটার ফেডারেশন

বাংলাদেশের থিয়েটার
বাংলাদেশ লেখক শিবির

বাঙলাদেশ লেখক শিবির (বা বাংলাদেশ লেখক শিবির) বাংলাদেশের একটি সাহিত্য ও সংস্কৃতি বিষয়ক সংগঠন। দেশের প্রগতিশীল লেখকদের সংগঠিত করার উদ্দেশ্যে ১৯৭০ সালে সংগঠনটি প্রতিষ্ঠিত হয়। সংস্থাটি বিভিন্ন বই প্রকাশের পাশাপাশি প্রায়ই সাংস্কৃতিক অনুষ্ঠান ও আলোচনা সভার আয়োজন করে থাকে।

ইতিহাস 
১৯৭০ সালে সংগঠনটি লেখক সংগ্রাম পরিষদ নামে আত্মপ্রকাশ করে। এক্ষেত্রে আহমদ ছফা, সিরাজুল ইসলাম চৌধুরী, আহমদ শরীফ, হুমায়ুন কবির ও সরদার ফজলুল করিমের মতো প্রগতিশীল লেখকবৃন্দ গুরুত্বপূর্ণ অবদান রাখেন। পরবর্তীতে বাংলাদেশ স্বাধীন হলে সংগঠনটির নাম পরিবর্তন করে বাংলাদেশ লেখক শিবির রাখা হয়। তারপর, ১৯৭৬ সালে সংগঠনটির গঠনতন্ত্র প্রণয়ন করা হয়। এতে লেখক ছাড়াও সংস্কৃতির অন্যান্য অঙ্গনের কর্মীদের (যেমন: নাট্যশিল্পী, চিত্রশিল্পী, সঙ্গীতশিল্পী ইত্যাদি) সদস্য হওয়ার সুযোগ রাখা হয়। পরবর্তীকালে, বিভিন্ন সাংস্কৃতিক সংগঠনের সমন্বয়ে যে গণতান্ত্রিক সাংস্কৃতিক ফ্রন্ট গড়ে ওঠে, তাতেও লেখক শিবিরের ভূমিকা ছিল।

সাংগঠনিক কাঠামো 
লেখক শিবিরের সাংগঠনিক প্রধান হল এর সভাপতি। আর, সাধারণ সম্পাদক দলটির দ্বিতীয় সর্বোচ্চ পদ।

সভাপতি 
হাসিবুর রহমান বর্তমানে সংগঠনটির সভাপতি হিসেবে দায়িত্ব পালন করছেন। তার আগে এ পদে দায়িত্ব পালন করছেন যথাক্রমে-
 আহমদ শরীফ (১৯৭০-৮০)
 বদরুদ্দীন উমর (১৯৮১-৮৬)
 হাসান আজিজুল হক (১৯৮৬-৯৩) ও
 আব্দুল মতিন খান (১৯৯৩-৯৬)

সাধারণ সম্পাদক 
লেখক শিবিরের বর্তমান সাধারণ সম্পাদক হলেন কাজী ইকবাল। ইতিপূর্বে এ পদে অধিষ্ঠিত ছিলেন:
 হুমায়ুন কবির (১৯৭০-৭২)
 শাহরিয়ার কবির (১৯৭৬-৮০)
 আবরার আহমদ (১৯৮১-৮৪)
 আনু মুহাম্মদ (১৯৮৪-৯৩) ও 
 মনিরুল ইসলাম (১৯৯৩-৯৯)

কার্যক্রম 
লেখক শিবির মূলত সমাজতান্ত্রিক ভাবধারায় উজ্জীবিত একটি সংগঠন। তাই তারা কার্ল মার্কস, লেলিন প্রমুখ দার্শনিকদের জন্ম ও মৃত্যুবার্ষিকী, রুশ বিপ্লবের বর্ষপূর্তি সহ বিভিন্ন উপলক্ষে বিশেষ অনুষ্ঠানের আয়োজন করে। এছাড়া সংগঠনের প্রয়াত নেতৃবৃন্দের স্মরণেও বিভিন্ন অনুষ্ঠান আয়োজিত হয়ে থাকে। এর পাশাপাশি, কেন্দ্রীয় ও শাখা পর্যায়ে সাংগঠনিক কাউন্সিলের আয়োজন করা হয়। এছাড়া, বিভিন্ন জাতীয় ও আন্তর্জাতিক ইস্যুতে সংগঠনটি বিশেষ কর্মসূচি গ্রহণ করে।

প্রকাশনা 
লেখক শিবিরের উদ্যোগে বেশ কিছু গ্রন্থ প্রকাশিত হয়েছে। এর মধ্যে উল্লেখযোগ্য হল: বাংলাদেশের উৎপাদন পদ্ধতি, বাংলাদেশের মধ্যবিত্ত, বাংলাদেশের অর্থনীতির সংকট, বাংলাদেশের শিক্ষা: অতীত, বর্তমান ও ভবিষ্যৎ এবং বাংলাদেশের সামাজিক অগ্রগতির সমস্যা।

এছাড়া, সংগঠনটি বিভিন্ন সময়ে বেশ কিছু পত্রিকাও প্রকাশ করেছে। যেমন: আশির দশকে তারা সাংস্কৃতিক আন্দোলন নামক একটি পত্রিকা প্রকাশ করত। আবার, ১৯৯২ সালে লেখক শিবির তৃণমূল নামক একটি ত্রৈমাসিক পত্রিকা বের করে, যার সম্পাদক ছিলেন আখতারুজ্জামান ইলিয়াস।

তথ্যসূত্র

বহিঃসংযোগ 

১৯৭০-এ পূর্ব পাকিস্তানে প্রতিষ্ঠিত
ঢাকা ভিত্তিক সংগঠন
সাংস্কৃতিক সংগঠন
বাংলাদেশ ভিত্তিক সাংস্কৃতিক সংগঠন
১৯৭২-এ বাংলাদেশে প্রতিষ্ঠিত
মোহাম্মাদাবাদ ইউনিয়ন

মোহাম্মাদাবাদ ইউনিয়ন বাংলাদেশের রাজশাহী বিভাগের জয়পুরহাট জেলার সদর উপজেলার অন্তর্গত একটি ইউনিয়ন।

অবস্থান ও সীমানা

ইতিহাস

প্রশাসনিক এলাকা

আয়তন ও জনসংখ্যা

শিক্ষা 
শিক্ষার হার :

শিক্ষা প্রতিষ্ঠান

দর্শনীয় স্থান 
১/বেল আমলা (বার শিবালয়) 
২/পাগলা দেওয়ান বধ্যভূমি 
৩/আছরাঙা দিঘী
৪/শিশু উদ্যান
৫/আটপীর মাজার
৬/গোপীনাথ মন্দির

জনপ্রতিনিধি 
বর্তমান চেয়ারম্যান-

আরও দেখুন 
 রাজশাহী বিভাগ
 জয়পুরহাট জেলা

তথ্যসূত্র 

জয়পুরহাট সদর উপজেলার ইউনিয়ন